приемливи оперативни разходи на системата за вътрешен контрол (СВК) е целесъобразно да се предвиди максимален размер на дадена група от оператори. Чрез въвеждането на това ограничение се очаква СВК да може да гарантира съответствието с Регламент (ЕС) 2018/848 на всички членове на групата посредством вътрешния контрол и необходимото обучение. Освен това компетентният орган или, когато е целесъобразно, контролният или надзорният орган, който сертифицира групата, може да извършва повторна инспекция на разумен брой членове. С ограничаването на размера ще се дадат допълнителни гаранции за поддържане на актуализиран списък на членовете и за бърз и редовен обмен на информация с контролните или надзорните органи, и ще се осигури изпълнението на подходящите мерки. При определянето на максималния размер обаче следва да се има предвид, че дадена група от оператори следва да е в състояние да генерира достатъчно ресурси за създаването на ефективна СВК, разчитаща на квалифициран персонал.
 (7)
 За да се предоставят доказателства за съответствие и да се даде възможност за обмен на информация и споделяне на знания, следва да бъде установен списък на документите и регистрите, които групата от оператори трябва да съхранява за целите на СВК.
 (8)
 СВК следва да представлява базата за сертифициране на група от оператори. Поради това от ръководителите на СВК следва да се изисква да информират компетентния орган или, когато е целесъобразно, контролния или надзорния орган, който предоставя сертификата, по най-важните въпроси, като напр. съмнения за несъответствие, случаи на спиране или отнемане на членството на членове и всяка забрана за пускане на пазара на продукти като биологични или произведени при преход към биологично производство продукти.
 (9)
 В глава VI от Регламент (ЕС) 2018/848 се определят правилата за официалния контрол и другите официални дейности. За да се гарантират хармонизирани условия за прилагането на посочения регламент, следва да бъдат определени някои допълнителни правила.
 (10)
 С цел осигуряване на приемствеността на съществуващите в държавите членки национални системи за контрол следва да се установят правила за минималните проценти за официалния контрол и вземането на проби.
 (11)
 С цел да се премахнат значителните различия, съществуващи понастоящем в прилагането на националните каталози от мерки в държавите членки, следва да се изготви общ образец за каталог от мерки и да се предвидят допълнителни насоки относно класификацията на случаите на несъответствие и подходящите мерки.
 (12)
 Информацията за всяко предполагаемо или установено несъответствие, което засяга биологичния характер на биологичните или произведените при преход към биологично производство продукти, следва да се споделя между държавите членки и Комисията пряко и по възможно най-ефективния начин, предимно за да се даде възможност на всички засегнати компетентни органи да провеждат официални разследвания и да прилагат необходимите мерки съгласно изискванията в член 29, параграфи 1 и 2, член 41, параграфи 1, 2 и 3, и член 42 от Регламент (ЕС) 2018/848. Освен това е целесъобразно да се уточнят подробностите и процедурите за обмен на тази информация, включително функционалните възможности на Информационната система за биологично земеделие. В този контекст в настоящия регламент следва също така да се поясни, че в случай на предполагаемо или установено несъответствие, което засяга биологичния характер на биологичните или